
BASES DEL CONCURS DE PORTADES I CARTELLS ANUNCIADORS DE LES FESTES PATRONALS DE VILA-REAL, SANT PASQUAL I MARE DE DÉU DE GRÀCIA 2023

Primera. Participants
Podran participar en el concurs tots els artistes i dissenyadors/es que estiguen interessats en aquest, nacionals o estrangers, qualsevol que siga la seua residència, a més a més, poden presentar el nombre de treballs que estimen convenients.
Segona. Tema i criteris de valoració
L'assumpte de les obres haurà de tenir en compte la festa que anunciarà; el Jurat valorarà positivament l'adequada representació de la varietat de les festes patronals de Sant Pasqual i de la Mare de Déu de Gràcia. Es tindran en compte, a l'hora de valorar, els següents aspectes relacionats amb els treballs: idees, interpretació, estil, qualitat artística, tècnica, creativitat i expressivitat de l'obra.
Tercera. Característiques tècniques
Els originals tindran concepció i tècniques lliures, excepte el collage amb imatges d'altres autors, es faran de manera que la seua reproducció no oferisca dificultats i no exigisca més de cinc tintes, quedaran excloses les daurades, platejades i els colors fluorescents.
Els originals hauran d’estar tapats i podran presentar-se a mà muntats sobre bastidor o suport rígid preparat per a poder ser exposat, amb una dimensió única de 65 x 45 cm.
No podran ser exhibits o mostrats prèviament a cap lloc, ni xarxa social.
En cas d'utilitzar sistema informàtic, es presentarà una còpia a color d'alta resolució a 65 x 45 cm del cartell, muntat sobre suport rígid, tapat, i en cas de ser premiat l'autor estarà obligat a presentar-lo en suport informàtic, CD o DVD amb tots els arxius i fonts tipogràfiques empleades, necessaris per a l'obtenció dels fotolits, així mateix s'adjuntarà una fitxa que indique l'entorn informàtic (MAC o PC) i el programa o procediment utilitzat.
Així mateix, aportarà una segona prova, grandària DIN A4, amb la mateixa qualitat que l'original.
En cas de contenir imatges pixelades (TIFF, EPS, BMP, PHOTOSHOP), aquestes hauran d'estar en alta resolució, és a dir, a 300 píxels per polzada al de grandària d'impressió. L'autor serà responsable de la correcta realització dels arxius informàtics aportats. En cap cas s'admetrà l'escanejat o ús de fotografies i imatges d'altres autors.
Quarta. Retolació
[bookmark: _GoBack]Els treballs han d'incloure de manera visible i destacada el nom de la ciutat: Vila-real i l'escut d'aquesta, amb els colors propis, a més del text: Fira i Festes de Sant Pasqual del 12 al 21 de maig de 2023. O el text: Festes de la Mare de Déu de Gràcia de l’1 al 10 de setembre de 2023.
Cinquena. Lema
Els treballs, sempre tapats, es presentaran amb un lema que haurà de figurar en el dors de l'obra sense cap altra dada. En sobre tancat, a banda, s'inclourà el nom i cognoms de l'autor, o autors si actuen en equip, domicili i telèfon, fotocòpia del DNI així com el lema i una declaració degudament signada amb el text següent: «En cas de ser guanyador d'un premi en metàl·lic, amb aquest escrit cedisc la propietat de l'obra guanyadora a l'Ajuntament de Vila-real, que es reserva tots els drets sobre aquesta, inclòs el de reproducció, pel període de temps que les lleis estableixen».
Sisena. Presentació
Les sol·licituds per a participar en el concurs, que s'han d'ajustar al model d'instància facilitat a les oficines municipals o en la pàgina web de l'Ajuntament www.vila-real.es, es presentaran en el Registre general de l'Ajuntament, o es remetran, juntament amb la instància, per correu postal certificat a l'adreça següent:

Ajuntament de Vila-real
Atenció i Tràmits
Plaça Major, s/n
12540 Vila-real (Castelló)
La sol·licitud haurà d'acompanyar l'obra amb el lema al dors, juntament amb un sobre tancat amb les dades de l'autor o autors.
Una vegada aprovades les bases per Decret d’Alcaldia es publicarà la convocatòria en la Base de Dades Nacional de Subvencions (BDNS), el Butlletí Oficial de la Província, s’anunciaran en tots els mitjans de comunicació que s’estime oportú i s’exposaran en el tauler d’anuncis de l’Ajuntament.
TERMINI DE PRESENTACIÓ DE SOL·LICITUDS. S’estableix el termini de 15 DIES HÀBILS, a partir del següent al de la publicació de l’extracte de la convocatòria en el BOP.
Setena. Jurat i veredicte
El Jurat serà nomenat per resolució d'Alcaldia a proposta de la Junta de Festes i emetrà el seu veredicte una setmana després d’acabat el termini de presentació dels treballs. El Jurat serà l'encarregat de resoldre els imprevistos.
El Jurat estarà format per la reina i dames de les festes de Vila-real de 2023, dues persones relacionades amb les arts gràfiques i el disseny gràfic, el/la president/a de la Comissió de Penyes de Vila-real, el/la president/a de la Comissió de Cultura de la Junta de Festes de Vila-real,  el/la secretari/ària de la Junta de Festes de Vila-real, el/la president/a de la Junta de Festes de Vila-real, i el/la regidor/a delegat de Festes de Vila-real.

Vuitena. Presentació
Tots els treballs presentats seran exposats al públic a la Casa de la Festa en el moment de conéixer la decisió del Jurat i es detallarà el guanyador.
Novena. Premis
S'atorgarà un premi en metàl·lic per un import de 480 euros. Aquest  premi serà el cartell de les Festes de Sant Pasqual que se celebraran a Vila-real del 12 al 21 de maig de 2023.
 I un altre premi en metàl·lic per un import de 480 euros. Aquest  premi serà el cartell de les Festes de la Mare de Déu de Gràcia que se celebraran a Vila-real de l’1 al 10 de setembre de 2023.
Aquests dos premis es consignaran a l’aplicació pressupostària 3380-48100 amb denominació FESTEJOS: PREMIOS del capítol IV de l’estat de despeses del pressupost municipal de 2023.
El Jurat podrà declarar desert els premis si considera que la qualitat dels treballs no és l’adequada, i, si es produeix aquesta situació, haurà de gestionar la confecció del treball per a crear la portada i tot el necessari perquè es faça una portada.
Per al lliurament dels premis concedits, es dictaran per l'Alcaldia les resolucions pertinents.
Desena. Justificació
Per a fer efectiu el pagament dels premis, s'haurà de realitzar prèviament la seua justificació mitjançant la presentació documental de l'acta del Jurat firmada per tots els integrants d'aquest en la qual es designarà el nom de les persones premiades en el concurs esmentat, el concepte i l'import dels premis atorgats i, a més, mitjançant la presentació del rebut original que s'haurà d'ajustar a les condicions fixades per la normativa vigent, pel qual es justificarà que els premis s'han lliurat i s'han rebut en els termes fixats en la base 27a.4 de les bases d'execució del pressupost municipal vigent. 

Els premis esmentats seran objecte de la retenció prevista en la Llei de l'impost sobre la renda de les persones físiques i en la resta de normativa concordant.
Onzena. Devolució de treballs
Els treballs no premiats hauran de ser retirats, els que no ho siguen quedaran en propietat de l'Ajuntament. Els autors que desitgen retirar el seu treball per correu ho faran saber a l'hora de presentar-los, hauran d'acompanyar l'import en segells postals suficients per a poder certificar-lo. Per a poder retirar els treballs serà necessari que els autors s'identifiquen amb el DNI original.
Dotzena. Acceptació
La participació en aquest concurs comporta l'acceptació i compliment de totes aquestes bases.
Tretzena. PROTECCIÓ DE DADES
Les dades de caràcter personal recollides en aquesta convocatòria de bases, així com de les persones que participen en la prestació dels serveis, seran tractades per les parts, segons el Reglament general de protecció de dades (UE) 2016/679, amb la finalitat de manteniment de la relació convinguda i no seran tractades ulteriorment de manera incompatible amb aquesta finalitat. Aquestes dades són necessàries, de tal manera que si no són facilitades, no es
podrà crear la relació desitjada entre les parts. La base jurídica que legitima el tractament és la relació contractual entre les parts. Les dades no se cediran a cap tercer excepte per obligacions legals. Es mantindran actualitzades i mentre dure la relació contractual i almenys durant uns altres 5 anys o fins que es complesquen les obligacions administratives, fiscals o d'una altra índole legal. En el cas de l'Ajuntament, posteriorment es mantindran amb finalitats d'arxiu en interés públic. Les persones interessades podran exercir els seus drets de protecció de dades adreçant-se per escrit al domicili social de les parts assenyalades al principi, indicant el seu DNI o equivalent. Si escau, poden presentar una reclamació davant l'Agència Espanyola de Protecció de Dades.
En el cas de l'Ajuntament, poden exercir els seus drets per mitjans electrònics en https://seuelectronica.vila-real.es i poden contactar amb la persona delegada de Protecció de Dades en l’adreça següent: dpd@vila-real.es.


Catorzena. NORMATIVA D'APLICACIÓ
En tot el que no està previst en aquestes bases reguladores, caldrà ajustar-se al que disposa la Llei 38/2003, de 17 de desembre, general de subvencions; el Reial decret 887/2006, Reglament que desplega la Llei de subvencions; la Llei 39/2015, d’1 d’octubre, del procediment administratiu comú de les administracions públiques, i l’Ordenança general de subvencions, aprovada per l’Ajuntament en Ple en la sessió celebrada el 29 de setembre de 2020 i publicada en el Butlletí Oficial de la Província número 147, de 8 de desembre de 2020.  De conformitat amb el que indica la disposició addicional desena de la Llei 38/2003, de 17 de novembre, general de subvencions, l’atorgament de premis educatius, culturals, científics o de qualsevol altra naturalesa s’haurà d’ajustar al contingut de la llei esmentada, excepte en aquells aspectes en els quals, per la naturalesa especial de les subvencions, no resulte aplicable.»

